open-index/open-wikipedia-markdown huggingface dataset:
Eurowings

**Eurowings GmbH** é unha aeroliña alemá con sede en Düsseldorf que pertence totalmente ao Lufthansa Group. Serve unha rede de destinos domésticos e europeos ademais dalgunhas rutas de longo alcance e ten bases nos aeroportos de Berlín-Tegel, Colonia/Bonn, Düsseldorf, Hamburgo e Viena-Schwechat.

Eurowings pasou por unha gran transformación en anos recentes. Foi parte de Lufthansa Regional ata outubro de 2014. Nese tempo comezou a operar para Germanwings dentro da súa rede. Dende a primavera de 2015 Eurowings foise transformando nunha aeroliña de baixo custo tanto en voos de curto alcance como de longo. En outubro dese ano tamén comezou a incorporar a rede de rutas de Germanwings como parte da fusión das dúas marcas.

## Frota 
En xullo de 2017 a frota de Eurowings estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Hellblade: Senua's Sacrifice

'''''Hellblade: Senua's Sacrifice''''' é un videoxogo de acción e terror psicolóxico desenvolvido e distribuído por Ninja Theory para Microsoft Windows e PlayStation 4. Foi descrito como un xogo "independent AAA" polo seu desenvolvedor. Foi lanzado o 8 de agosto de 2017.

## Sinopse 
A historia está baseada nos pictos, así como na mitoloxía celta e nórdica. Céntrase no punto de vista de Senua (Melina Juergens) unha guerreira celta que se embarca nunha viaxe a través dun inframundo infernal formado polas manifestacións psicóticas da súa mente.

## Notas 
## Véxase tamén 
### Ligazóns externas 
* Páxina oficial
Emilio Durán Corsanego

**Emilio Durán Corsanego**, nado na Coruña o 14 de febreiro de 1923 e finado en Madrid o 28 de maio de 2023, foi un xurista e político galego.

## Traxectoria 
Foi mestre de Primeira Ensinanza na Escola Normal da Coruña e profesor mercantil na Escola de Altos Estudos Mercantís da Coruña. En 1946 licenciouse en Dereito pola Universidade Literaria de Santiago, e en 1948 ingresou no notariado. Exerceu como tal en Ayorbe (provincia de Huesca), As Pontes de García Rodríguez, Cartaxena, Vigo, Bilbao e Madrid. En 1949 comezou a traballar como rexistrador da propiedade, cargo que exerceu en Sedano (provincia de Burgos), Ponte Caldelas, A Coruña, Palma e Madrid. En 2003 doutorouse en Dereito con sobresaínte *cum laude*.

Nas Eleccións xerais de España de 1982 foi elixido deputado pola provincia da Coruña por Alianza Popular. Tras a entrada de España na Unión Europea foi nomeado deputado do Parlamento Europeo en 1986, cargo que mantivo até as eleccións do ano seguinte.

Finou en Madrid o 28 de maio de 2023.

## Obra 
**La autorregulación de la tutela*. Editorial Universitaria Ramón Areces, 2007.
* "El automóvil y el Dr. Durán". Madrid, 1996. Accésit do V premio Fundación RACE.
Publicou artigos biográficos sobre notarios e rexistradores da propiedade en *Gaceta de los Notarios* e *Pausa*. Tamén publicou traballos no *Boletín del Colegio Nacional de Registradores de la Propiedad*, e artigos en prensa sobre Hispanoamérica, a lingua galega e o Apóstolo Santiago.

## Vida persoal 
Descendente do médico de Feás Ángel Durán Villanovo, casou con Lucía de la Colina Unda, con quen tivo oito fillos e vinte netos.

## Notas 
## Véxase tamén 
### Ligazóns externas 
*Ficha na web *Galegos*.
Ángel Durán Villanovo

**Ángel Durán Villanovo**, nado en Feás (Cariño, daquela pertencente ao concello de Ortigueira) en 1859 e finado o 15 de marzo de 1939, foi un médico e empresario galego.

## Traxectoria 
Estudou Medicina na Universidade de Santiago de Compostela. Comezou a exercer como médico na súa vila natal. Doutorouse en Madrid en 1880, e puxo unha consulta na Coruña, no nº 113 da rúa de Santo André.

Como empresario investiu en negocios como unha fábrica téxtil de punto, que trasladou da Coruña a Viveiro. Tivo tamén serradoiros, muíños e unha central hidroeléctrica, primeiro para uso propio e despois para comercializar electricidade.

Foi un pioneiro dos novos medios de transporte. En 1878 adquiriu un velocípede para se mover polas parroquias da zona, considerado o o primeiro biciclo de Galicia. Vendeu o velocípede ao italiano Attilio Pontanari. En 1898 mercou o primeiro coche que houbo na Coruña, un Benz Viktoria chegado á cidade en barco e coñecido como "o coche do demo". Ángel Durán tivo tamén unha empresa de transporte de viaxeiros e outra de construción de vehículos.

## Vida persoal 
Casou con Pilar Cao e foi pai de María del Pilar, Mercedes, Carmen, María Luisa, Angel, Antonio e Emilio Durán Cao. Foi antepasado do xurista Emilio Durán Corsanego.

## Notas
Cereixedo

Como topónimo **Cereixedo** pode referirse a:

;En Galiza
***Cereixedo**, lugar da parroquia de Cervantes;
****Cereixedo**, lugar de dita parroquia;
****Río de Cereixedo**, lugar de dita parroquia.

## Véxase tamén
### Outros artigos
A Cerqueira

O topónimo **A Cerqueira** pode referirse a:

;En Galiza
***A Cerqueira**, lugar da parroquia de Santa Cristina de Vea, no concello da Estrada;
***A Cerqueira**, lugar da parroquia de Soandres, no concello da Laracha.

## Véxase tamén
### Outros artigos
O Cerqueiral

O topónimo **O Cerqueiral** pode referirse a:

;En Galiza
***O Cerqueiral**, lugar da parroquia de Entenza, no concello de Salceda de Caselas;
***O Cerqueiral**, lugar da parroquia de Piñeiro, no concello de Xermade.

## Véxase tamén
### Outros artigos
Cerqueirás

O topónimo **Cerqueirás** pode referirse a:

;En Galiza
***Cerqueirás de Abaixo**, lugar da parroquia de Traba, no concello de Coristanco;
***Cerqueirás de Arriba**, lugar da parroquia de Seavia, no concello de Coristanco.

## Véxase tamén
### OUtros artigos
O Cerquido

O topónimo **O Cerquido** pode referirse a:

;En Galiza
***O Cerquido**, lugar da parroquia de San Salvador de Budiño, no concello do Porriño;
***O Cerquido**, lugar da parroquia de Santo Estevo de Budiño, no concello de Salceda de Caselas.
Cerezo de Arriba

Como topónimo **Cerezo de Arriba** pode referirse a:

;En Galiza
***Cerezo de Arriba**, lugar da parroquia da Graña, no concello de Ponteceso.

;Fóra de Galiza

;En Castela e León
***Cerezo de Arriba**, concello da provincia de Segovia.

## Véxase tamén
### Outros artigos
*
Cerracín

O topónimo **Cerracín** pode referirse a:

;En Galiza
***Cerracín**, lugar da parroquia de Vilalvite, no concello de Friol;
***Cerracín**, lugar da parroquia de Mazoi, no concello de Lugo.
Cerreda

O topónimo **Cerreda** pode referirse a:

***Cerreda**, parroquia do concello de Nogueira de Ramuín;
****Cerreda**, lugar de dita parroquia;
***Vilar de Cerreda**, parroquia do concello de Nogueira de Ramuín;
***Cerreda**, lugar da parroquia de Librán, no concello de Baleira.

## Véxase tamén
### Outros artigos
Komsomolsk-na-Amure

**Komsomolsk-na-Amure** (en ) é unha cidade do krai de Khabarovsk, en Rusia, que se atopa na beira esquerda do río Amur no Extremo Oriente ruso. Atópase a 356&nbsp;km ó nordeste de Khabarovsk. Segundo o censo de 2010, ten unha poboación de 263&nbsp;906.

## Historia 
En chinés, a cidade é tamén coñecida como 瓦伦. O territorio orixinal da súa localización formou parte dunha rexión da China Imperial, a rexión na que se constitúe a cidade caeu no seo da Rusia Imperial a partir da sinatura do Tratado de Aigun en 1858.

A cidade foi fundada en 1932 e converteuse, baixo a dirección da *Mocidade Comunista Komsomol* nun importante centro industrial.

Durante o século XX, a cidade foi ampliada e especializada en diversos sectores: a metalurxia, a enxeñaría, o refinado de petróleo, a construción naval. A construtora aeronáutica Sukhoi tamén é un importante xerador de empregos na cidade.

## Véxase tamén 
### Ligazóns externas 
* Páxina oficial
Manuel Pardo Argüeso

**Manuel María Pardo Argüeso**, coñecido como **Trelles**, nado en Cortes (Bergondo) o 1 de abril de 1920 e finado en Oroso o 9 de xaneiro de 1948, foi un guerrilleiro antifranquista galego.

## Traxectoria 
Irmán de Andrés Pardo Argüeso, morto na fuga do Forte de San Cristovo o 22 de maio de 1938. Guerrilleiro ferido na taberna de Domingo Bermúdez no lugar da Igrexa de Oroso o 8 de xaneiro de 1948, logo de disparar e matar ao brigada de Artillaría Juan Raña Martínez. Faleceu unhas horas despois do tiroteo e o seu corpo foi abandonado nun monte próximo polos seus compañeiros.

No monte Puzos, da mesma parroquia de Oroso, apareceu morto un home duns 25 a 30 anos, de pelo castaño, ollos verdes azul claro, nariz pequena, e dun talle aproximado de 1,70 metros, vestido cun xersei de punto cor granate, camisa a raias azuis, camisola de punto, pantalón gris de pano e calcetíns negros novos, calzón curto e de complexión forte. Co cadáver a Garda Civil entregou ao xuíz instrutor unha pistola marca “Llama” 9 m/m curto nº 44359, un cargador, tres cartuchos e varias vaíñas, unha gabardina, unha boina negra e dous cartuchos do 9 longo. O corpo foi enterrado no cemiterio de Oroso sen identificar. Días despois o xulgado militar comunicou que o cadáver fora identificado como Manuel Pardo Argüeso.

En represalia pola morte do militar Juan Raña Martínez, o 2 de marzo foi asasinada en Bergondo Celsa Argüeso, nai de Manuel Pardo Argüeso.

## Véxase tamén 
### Bibliografía 
*
Pobo hawaiano

Os **hawaianos** (en , *kānaka maoli* ou *hawaiʻi maoli*) son un pobo indíxena polinesio nativo das illas de Hawai. As orixes dos hawaianos remóntanse ós primeiros poboadores polinesios que se asentaron en Hawai.

## Poboación
Na época da chegada de James Cook en 1778, a súa poboación estimouse entre as 250&nbsp;000 e as 800&nbsp;000 persoas. No primeiro século despois do contacto, os nativos hawaianos case desapareceron por mor das doenzas introducidas nas illas, xa que non tiñan defensas contra a gripe, a varíola, o xarampón ou a tose ferina. O censo de 1900 dos Estados Unidos identificou 37&nbsp;656 residentes como total ou parcialmente nativos hawaianos. O censo de 2000 identificou 283&nbsp;430 residentes nativos hawaianos, amosando unha gran tendencia de crecemento dende a anexión como estado en 1898.

## Notas 
## Véxase tamén 
### Bibliografía 
* Maenette K. Nee-Benham and Ronald H. Heck, Culture and Educational Policy in Hawaiʻi: The Silencing of Native Voices, Lawrence Erlbaum Associates, Inc., 1998
* Scott Cunningham, Hawaiian Magic and Spirituality, Llewellyn Worldwide, Ltd., 2000
* Rona Tamiko Tamiko Halualani, In the Name of Hawaiians: Native Identities and Cultural Politics, University of Minnesota Press, 2002
* Marshall D. Sahlins, How Natives Think: About Captain Cook, for Example, University of Chicago Press, 1995
Lucas Oil Stadium

O **Lucas Oil Stadium** é un estadio situado na cidade de Indianápolis, Indiana (Estados Unidos). Foi construído en substitución do RCA Dome como lar dos Indianapolis Colts, equipo de fútbol americano da National Football League (NFL). Foi inaugurado o 16 de agosto de 2008, abrindo oficialmente ao público oito días despois, o 24 de agosto. O estadio é habitualmente coñecido como "The House That Manning Built" (do inglés: *A casa que Manning construíu*) debido ao éxito do equipo durante a época de Peyton Manning como o seu quarterback.

miniatura|Logo do Lucas Oil Stadium.

## Véxase tamén 
### Outros artigos 
* Indianapolis Colts
Mireia Vehí

**Mireia Vehí i Cantenys**, nada en Vilafant en 1985, é unha socióloga e política catalá. 

## Traxectoria 
Licenciouse en socioloxía na Universidade Autónoma de Barcelona e despois comezou un posgrao en Sociedades Africanas e Desenvolvemento na Universidade Pompeu Fabra, e un máster en Mulleres, Xénero e Cidadanía no Instituto Interuniversitario de Estudos de Mulleres e Xénero. É membro do consello do Centro de Estudos Africanos e Interculturais e representante da campaña "Tanquem els CIE".

Está afiliada á CUP dende 2015 e é deputada nas Cortes Xerais por Barcelona dende o 3 de decembro de 2019.

## Notas 
## Véxase tamén 
### Ligazóns externas 
* Ficha da deputada no Parlament de Catalunya
Cesuris

Como topónimo **Cesures** pode referirse a:

;En Galiza
***Cesuris**, parroquia do concello de Manzaneda;
****Cesuris**, lugar de dita parroquia.

## Véxase tamén
### Outros artigos
Salvador Albacete y Albert

**Salvador Albacete y Albert**, nado en Cartaxena o 4 de decembro de 1827 e finado en Madrid o 4 de agosto de 1890, foi un político español, ministro de Ultramar, durante o reinado de Afonso XII.

## Traxectoria 
Durante quince anos, serviu no Corpo Administrativo da Armada, e entre outras funcións, foi oficial do vapor de guerra *León*. A continuación, licenciouse en dereito e conseguiu o cargo de Oficial de primeira e Oficial maior do Real Consello e despois formou parte do Consello de Estado. Dende 1863 ata 1868, tivo diversos cargos no Ministerio de Ultramar: xefe de sección, Director de Finanzas e Subsecretario dende 1865. Pouco despois pasou a ocupar a Secretaría de Intelixencia Xeral da Casa Real e Patrimonio, unha posición que deixou ao se producir a revolución de 1868. Despois da restauración borbónica, regresou a España e foi elixido deputado por Arecibo (Porto Rico) nas eleccións xerais de 1876, por Cartaxena nas eleccións xerais de 1879 e  1881 e pola Habana nas de 1886. Neste momento xa estaba vencellado ao Partido Conservador.  En 1875, foi nomeado Fiscal do Consello de Estado, despois conselleiro e máis tarde o Fiscal do Tribunal Supremo de España.

Foi un destacado defensor dos ingresos azucreiros de Cuba e Porto Rico, enfrontándose no parlamento, en 1878, aos proteccionistas pedindo rebaixas dos aranceis de exportación para o azucre cubano e subas para os doutras procedencias. Durante o goberno de Martínez Campos, foi nomeado ministro de Ultramar entre o 15 de marzo e o 9 de decembro de 1879, e dende o seu cargo como ministro propuxo unha serie de reformas para proporcionar unha maior autonomía a Cuba e impedir o desenvolvemento dos movementos de independencia pero non conseguiu os apoios suficientes para levalas a cabo. Tamén presentou un proxecto de abolición da escravitude en Cuba que foi rexeitado rapidamente polos abolicionistas por insuficiente.

Negociou con éxito o tratado comercial con Francia en 1882 polo que, despois, foi chamado para negociar o tratado comercial de 1884 con Estados Unidos.

En 1884-1885 e 1885-1886 foi senador pola provincia de Murcia e o 11 de febreiro de 1885 foi nomeado gobernador do Banco de España,.  Recibiu, entre outras condecoracións, a Gran Cruz de Isabel a Católica, Gran Cruz de Carlos III, Comendador do nome de Carlos III, Cabaleiro da Espola de Ouro, Gran Cruz da Lexión de Honra, Medalla de Italia, e foi tamén nomeado Xentilhome de Cámara da súa Maxestade.

## Notas 
## Véxase tamén 
### Bibliografía 
* Roldán de Montaud, Inés (2000).&nbsp;*La Restauración en Cuba: el fracaso de un proceso reformista*. Colección tierra nueva e cielo nuevo. Madrid: CSIC. Centro de Humanidades. Instituto de Historia. ISBN&nbsp;84-00-07908-6.

### Outros artigos 
* Lista de gobernadores do Banco de España.

### Ligazóns externas 
* Expediente persoal completo e intervencións no sitio oficial do Senado.
Louane Emera

**Anne Peichert**, nada o 26 de novembro de 1996 en Hénin-Beaumont, é unha cantante e actriz francesa máis coñecida polo seu nome artístico **Louane Emera**.

É coñecida por chegar ás semifinais do programa *The Voice: la plus belle voix* con Louis Bertignac como profesor. Despois conseguiu un papel para o filme *La Famille Bélier* que lle valeu un Premio César.

## Filmografía 
### Cine 
### Concursos 
### Outros 
## Véxase tamén 
### Ligazóns externas 
* Páxina oficial  
*
The La's

'''The La's'* foi un grupo de música inglés formado en Liverpool, orixinalmente activo dende 1983 até 1992. Liderado polo cantante e guitarrista Lee Mavers, o grupo é coñecido polo sinxelo "There She Goes". O grupo foi formado por Mike Badger en 1983 e Mavers uniuse o ano seguinte. O grupo xirou arredor do dúo de Lee Mavers (voz e guitarra) e John Power (baixo e coros) xunto con numerosos guitarristas e baterías que cambiaron ó longo do tempo, incluíndo Paul Hemmings, John "Timmo" Timson, Peter "Cammy" Cammell, Iain Templeton, John "Boo" Byrne, Chris Sharrock, Barry Sutton e Neil Mavers.

Tras a marcha de Badger a finais de 1986, a banda asinou con Go! Discs en 1987 e comezou a gravar o seu álbum de estrea. Tras o lanzamento dos sinxelos "Way Out" (1987), "There She Goes" (1988) e "Timeless Melody" (1990) e tras abortar varias sesións de gravación con diferentes produtores, o grupo lanzou o seu primeiro álbum, *The La's'', en 1990 con aclamación da crítica e un modesto éxito comercial. John Power deixou The La's para formar Cast e o grupo entrou nun longo hiato en 1992. A banda reformouse brevemente a mediados da década de 1990, en 2005 e 2011, pero non lanzaron novas gravacións.

## Discografía 
### Álbums de estudio 
* ''The La's* (1990) No.&nbsp;30 (UK), No.&nbsp;196 (US)

### Álbums recompilatorios 
* *Lost La's 1984–1986: Breakloose* (1999)
* *Singles Collection* (2001)
* *Lost La's 1986–1987: Callin' All* (2001)
* *BBC in Session* (2006)
* *Lost Tunes* (2008)
* *De Freitas Sessions '87* (2010)
* *Callin' All'' (2010)

## Véxase tamén 
### Bibliografía 
* 

### Ligazóns externas 
* Páxina oficial
Aeroporto de Stuttgart

O **aeroporto de Stuttgart** (IATA: **STR**, ICAO: **EDDS**) é o aeroporto internacional de Stuttgart, a capital do estado alemán de Baden-Württemberg. É o sexto aeroporto máis concorrido de Alemaña con 10,5 millóns de pasaxeiros no ano 2015. É un importante centro de conexións para Eurowings e conta con voos a varias cidades europeas e destinos de lecer, ademais dunha ruta de longa distancia a Atlanta. Está situado a uns 13&nbsp;km ao sur do centro da cidade, no límite entre as cidades de Leinfelden-Echterdingen, Filderstadt e a propia Stuttgart.

## Aeroliñas e destinos 
### Pasaxeiros
### Carga 
## Véxase tamén 
### Ligazóns externas 
* Web do aeroporto 

## Notas
Hitch

***Hitch*** é un filme romántico estadounidense dirixido por Andy Tennant que se estreou no ano 2005. Está protagonizado por Will Smith e coprotagonizado por Eva Mendes, Kevin James e Amber Valletta. Smith intepreta Alex "Hitch" Hitchens, un conselleiro profesional de citas que gaña a vida ensinando ós homes como conseguir ó amor da súa vida. Foi distribuído por Columbia Pictures o 11 de febreiro de 2005.

## Personaxes 
* Will Smith como Alex "Hitch" Hitchens
* Eva Mendes como Sara Melas
* Kevin James como Albert Brennaman
* Amber Valletta como Allegra Cole
* Julie Ann Emery como Casey Sedgewick
* Adam Arkin como Max  
* Robinne Lee como Cressida Baylor
* Nathan Lee Graham como Geoff
* Michael Rapaport como Ben
* Jeffrey Donovan como Vance Munson
* Paula Patton como Mandy
* Kevin Sussman como Neil
* Ato Essandoh como Tanis

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
My Life in Ruins

***My Life in Ruins*** é un filme de comedia romántica que se estreou no ano 2009. Está protagonizado por Nia Vardalos, Richard Dreyfuss, Alexis Georgoulis, Rachel Dratch, Harland Williams e Alistair McGowan. Conta a historia dunha guía turística cuxa vida toma un xiro inesperado mentres o seu grupo turístico protagoniza situacións cómicas entre as ruínas da Antiga Grecia. O filme foi estreado o 5 de xuño de 2009 nos Estados Unidos, e o 7 de maio de 2009 en Grecia.

## Personaxes 
* Nia Vardalos como Georgia Ianakopolis
* Richard Dreyfuss como Irv Gideon
* Alexis Georgoulis como Poupi Kakas
* Alistair McGowan como Nico
* Harland Williams como Big Al Sawchuck
* Rachel Dratch como Kim Sawchuck
* Caroline Goodall como Dr. Elizabeth Tullen
* Ian Ogilvy como Mr. Stewart Tullen
* Sophie Stuckey como Caitlin Tullen
* María Botto como Lala
* María Adánez como Lena
* Brian Palermo como Marc Mallard
* Jareb Dauplaise como Gator
* Simon Gleeson como Ken
* Natalie O'Donnell como Sue
* Sheila Bernette como Dorcas
* Ralph Nossek como Barnaby
* Bernice Stegers como Maria
* Rita Wilson como Elinor
* Ian Gomez como empregado do hotel

## Notas 
## Véxase tamén 
* 
* Ficha en RottenTomatoes
La Famille Bélier

***La Famille Bélier*** é un filme francés dirixido por Éric Lartigau que se estreou no 2014. O filme recibiu seis nomeamentos ós Premios César, gañando o de actriz máis prometedora para Louane Emera.

A adaptación en lingua inglesa, *CODA*, estreouse en xaneiro de 2021 e gañou tres premios na 94ª edición dos Óscar, incluíndo o Óscar ó mellor filme.

## Personaxes 
miniatura|dereita|Louane Emera e Éric Lartigau no evento da estrea.
* Karin Viard como Gigi Bélier 
* François Damiens como Rodolphe Bélier 
* Éric Elmosnino como M. Thomasson 
* Louane Emera como Paula Bélier 
* Roxane Duran como Mathilde 
* Ilian Bergala como Gabriel 
* Luca Gelberg como Quentin Bélier 
* Mar Sodupe como Mlle Dos Santos 
* Stéphan Wojtowicz como Lapidus
* Jérôme Kircher como Dr. Pugeot 
* Bruno Gomila como Rossigneux 
* Clémence Lassalas como Karène

## Notas 
## Véxase tamén 
### Ligazóns externas 
*
Home (filme de 2015)

***Home*** é un filme estadounidense de animación producido por DreamWorks Animation e distribuído por 20th Century Fox. Está vagamente baseado no libro infantil de Adam Rex *The True Meaning of Smekday* e está protagonizado polas voces de Jim Parsons, Rihanna, Steve Martin, Jennifer Lopez e Matt Jones. Tim Johnson é o director do filme, Chris Jenkins e Suzanne Buirgy son os produtores e o guión é obra de Tom J. Astle e Matt Ember. A historia ten lugar na Terra, onde unha raza alieníxena chamada Boov invade o planeta. Porén, unha rapaza chamada Gratuity "Tip" Tucci consegue evitar a súa captura e fuxir coa axuda de Oh.

## Personaxes 
* Jim Parsons como Oh, un fuxitivo Boov.
* Rihanna como Gratuity "Tip" Tucci, unha rapaza adolescente que se fai amiga de Oh.
* Steve Martin como Capitán Smek
* Matt Jones como Kyle
* Brian Stepanek como Comandante Gorg
** Stepanek como voz dalgúns Boov
* April Lawrence como anunciante Boov
* Nigel W. Tierney como Child A.

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Xoán Paredes

250px|miniatura|dereita|Maria Dovigo (esquerda), Xoán Paredes (centro) e Francesco Benozzo (dereita). Pitões das Júnias (Montalegre) conferencia da cultura celta, Portugal, abril de 2016.
**Xoán M. Paredes**, nado en 1975 é un xeógrafo, profesor e druída galego. É o actual responsable da Irmandade Druídica Galaica, unha organización relixiosa rexistrada oficialmente. É seguidor do reconstrucionismo druídico, un movemento pagán contemporáneo baseado no politeísmo celta. Foi membro do Instituto Galego de Estudos Célticos e foi responsable da organización de seminarios académicos e conferencias sobre a Galicia celta, entre outros.

## Traxectoria 
Paredes é licienciado en Xeografía pola Universidade de Santiago de Compostela, onde estudou baixo a dirección de Carlos Ferrás. Completou a súa tese de *MPhil* (máster por investigación) en planeamento e ordenación territorial na Universidade de Cork (Irlanda), baixo a supervisión de Patrick O'Flanagan.

Durante a súa estadía en Irlanda (1999-2010), Paredes traballou como profesor e asistente da biblioteca na UCC, e colaborou regularmente co Centro Irlandés de Estudos Galegos e co Ministerio de Educación e Ciencia do país.

Nas súas investigacións académicas, e máis alá da ordenación territorial, Paredes centrouse nos estudos sobre a Europa atlántica e a xeografía cultural, contribuíndo á definición de paisaxe cultural entendida como:

*"... o medio modificado polo ser humano ao longo do tempo, a combinación a longo prazo entre a acción antrópica sobre ese medio e os condicionantes físicos limitantes ou condicionantes sobre a actividade humana. É unha área xeográfica – incluíndo recursos naturais e culturais – asociados cunha evolución histórica, e que acaba por dar lugar a unha paisaxe recoñecible para un grupo humano determinado, ata o punto de ser identificativo como tal para outros"*

No presente ensina ciencias sociais, inglés e portugués, ó tempo que está involucrado en varias asociacións e organizacións.

## Notas 
## Véxase tamén 
### Ligazóns externas 
* Páxina persoal
* Xoán Paredes en Twitter.
Flybe

**Flybe** é a aeroliña rexional independente máis grande de Europa. Está baseada en Exeter e opera máis voos domésticos no Reino Unido que calquera outra compañía. Transporta ao redor de 7 millóns de pasaxeiros anualmente en 149 rutas a 62 destinos de 9 países, conectando con centros de conexión de longa distancia en Manchester, Birmingham, París, Dublín e Ámsterdam. É membro da European Regions Airline Association. A compañía nai de Flybe é Flybe Group PLC (anteriormente coñecida como Walker Aviation Limited), que cotiza na bolsa de Londres.

A aeroliña naceu en 1979 como Jersey European Airways tras a fusión de Intra Airways e Express Air Services. No ano 1983 foi vendida ao Walker Steel Group, que tamén era dona de Spacegrand Aviation, e as dúas aeroliñas uníronse baixo o nome de Jersey European en 1985. Jersey European foi rebautizada como British European no ano 2000 (acurtado a "BE"), e recibiu o seu nome actual en 2002.

## Frota 
En xullo de 2017 a frota de Flybe estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Ilse Koch

**Ilse Koch**, nada como **Margarete Ilse Köhler** o 22 de setembro de 1906 e finada o 1 de setembro de 1967, foi a muller de Karl-Otto Koch, comandante do campos de concentración nazis de Buchenwald (1937–1941) e Majdanek (1941–1943). En 1947, converteuse nunha das principais personalidades nazis en seren xulgadas polas Forzas Armadas estadounidenses.

Despois do seu xuízo recibiu a atención dos medios internacionais, xa que os superviventes das súas accións describiron os abusos que realizaba ós prisioneisos como especialmente sádicos, e a imaxe dela como "a asasina do campo de concentración" estivo presente na sociedade alemá da posguerra. Foi acusada de tomar recordos da pel dos corpos dos mortos que presentaban tatuaxes, aínda que estas reclamacións foron rexeitadas en ámbolos xuízos. Era coñecida como "A bruxa de Buchenwald" (*Die Hexe von Buchenwald*) por mor da súa crueldade e lascivia cara ós prisioneiros.

## Notas 
## Véxase tamén 
### Bibliografía 
* 
*
Jet2.com

**Jet2.com** é unha aeroliña de baixo custo británica baseada no aeroporto de Leeds Bradford. Jet2.com é a cuarta aeroliña de voos regulares máis grande do Reino Unido. Ademais da súa base principal en Leeds Bradford, ten outras nos aeroportos de Manchester, Belfast-International, Edimburgo, Newcastle, East Midlands, Glasgow, Alacant, Birmingham e Londres-Stansted. A aeroliña ten unha licenza de operación tipo A, que lle permite transportar pasaxeiros, carga e correo en avións con 20 asentos ou máis. Jet2.com tamén ofrece servizos chárter a través da súa marca Jet2charters.

## Frota 
En agosto de 2017 a frota de Jet2.com estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Martha Graham

**Martha Graham**, nada en (Pittsburgh, Pensilvania, o 11 de maio de 1894 e finada en Manhattan, Nova York, o 1 de abril de 1991), foi unha bailarina e coreógrafa estadounidense considerada como unha das grandes pioneiras da danza contemporánea.

A súa influencia na danza é equiparada á que tivo Picasso nas artes plásticas, Stravinskii na música ou Frank Lloyd Wright na arquitectura.

A súa carreira prolóngase durante setenta anos e foi a primeira bailarina en actuar na Casa Branca dos Estados Unidos, a primeira tamén en ser embaixadora cultural e en recibir o recoñecemento civil máis importante dos Estados Unidos, a Medalla da Liberdade.

## Galleri 

File:Photograph of Martha Graham's Heretic by Soichi Sunami.jpg|Martha Graham in Dance Magazine 1929.
File:Martha Graham and Bertram Ross.jpg|Martha Graham & Bertram Ross 1961.
File:Martha Graham Bertram Ross 1961.jpg|Martha Graham & Bertram Ross.

-----
## Notas
Pobo nuu-chah-nulth

Os **nuu-chah-nulth** (en lingua nuu-chah-nulth: **nuučaan̓uł**) tamén coñecidos anteriormente como nootka, nutka, aht, nuuchahnulth ou tahkaht, son un pobo indíxena do Canadá. O termo **nuu-chah-nulth** abrangue quince tribos relacionadas cuxo fogar tradicional é a costa oeste da illa de Vancouver.

Na época anterior ó contacto cos europeos o número de tribos era moito maior, pero a varíola e outras consecuencias do contacto fixeron desaparecer algúns grupos ou a absorción doutros por veciños. Os nuu-chah-nulth están relacionados cos pobos kwakwaka'wakw, haisla e nitinaht. A lingua nuu-chah-nulth forma parte das linguas wakash. O pobo makah do noroeste de Washington tamén eran historicamente falantes do grupo wakashan.

## Notas 
## Véxase tamén 
### Bibliografía 
* Ellis, David, W.; & Swan, Luke. (1981). *Teachings of the Tides: Uses of Marine Invertebrates by the Manhousat People*. Nanaimo, British Columbia: Theytus Books.
* Hoover, Alan L. (Ed.). (2002). *Nuu-Chah-Nulth Voices: Histories, Objects & Journeys*. Victoria, B. C.: Royal British Columbia Museum.
* Kim, Eun-Sook. (2003). *Theoretical Issues in Nuu-Chah-Nulth Phonology and Morphology.* (Doctoral Dissertation, University Of British Columbia, Department Of Linguistics).
* McMillian, Alan D. (1999). ''Since the Time of the Transformers: The Ancient Heritage of Nuu-Chah-Nulth, Ditidaht, and Makah. Vancouver: UBC Press.
Lingua nuu-chah-nulth

A **lingua nuu-chah-nulth** (**nuučaan̓uł**), é unha lingua wakash falada polo pobo nuu-chah-nulth na costa oeste da illa de Vancouver, dende Barkley Sound até Quatsino Sound, na Columbia Británica. O nuu-chah-nulth é unha lingua wakash meridional relacionada co nitinaht e co makah. A orixe do termo "nuu-chah-nulth", que quere dicir "ó longo do exterior [da illa de Vancouver]" data da década de 1970, cando varios grupos de falantes da lingua se uniron, rexeitando o termo incorrecto "nootka" (que quere dicir "camiñar" e foi erradamente interpretado como o nome do lugar, que en realidade se chama Yuquot). O nome dado polas fontes máis antigas é **tahkaht**; que tamén foi empregado para referirse a eles mesmos (a raíz *aht* quere dicir "pobo").

É a primeira lingua dun pobo indíxena da costa noroeste do Pacífico en ser documentada en fontes escritas. Na década de 1780, Vancouver, Quadra, e outros exploradores e comerciantes europeos frecuentaron Nootka Sound e outras comunidades nuu-chah-nulth, facendo rexistros das súas viaxes. Entre 1803 e 1805 John R. Jewitt, un ferreiro inglés, foi retido polo xefe *Maquinna* en Nootka Sound. Fixo un esforzo por aprender a lingua, e en 1815 publicou unhas memorias cun breve glosario de termos. O nuu-chah-nulth está clasificado como en perigo severo polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* Kim, Eun-Sook. (2003). Theoretical issues in Nuu-chah-nulth phonology and morphology. (Doctoral dissertation, The University of British Columbia, Department of Linguistics).
* Nakayama, Toshihide (2001). *Nuuchahnulth (Nootka) morphosyntax*. Berkeley: University of California Press. 
* Sapir, Edward. (1938). Glottalized continuants in Navaho, Nootka, and Kwakiutl (with a note on Indo-European). *Language*, *14*, 248–274.
Pobos tupís

Os **tupís** foron un dos máis importantes pobos indíxenas do Brasil. O sentido xenérico do termo remite ós indíxenas que habitaban na costa brasileira no século XVI e que falaban a lingua tupí antiga. O sentido específico do termo remite ós indíxenas que habitaban na rexión da actual cidade de São Vicente, na mesma época. Os estudosos cren que primeiro estaban asentados na selva amazónica, pero o -900 comezaron a espallarse cara ao sur e a ocupar gradualmente a costa atlántica.

## Orixe 
miniatura|esquerda|280px|Distribución dos grupos indíxenas na costa do Brasil no século XVI. A maior parte deles (mais non todos) eran do grupo tupí.
Estudos demostran que os tupís terían habitado orixinalmente os vales dos ríos Madeira e Xingu, que son afluentes da beira meridional do río Amazonas. Estas tribos, que sempre foran nómades, terían iniciado unha migración en dirección á foz do río Amazonas e, dende alí, polo litoral e cara ó sur. Suponse que esta migración, que tamén se produciu no interior do continente no sentido norte-sur, tería comezado a comezos da era cristá.

Algúns autores sospeitan que, nesta traxectoria, os tupís se enfrontaron ós tupinambas, que xa habitaban o litoral; outros sustentan que só se trataba de levas sucesivas do mesmo pobo, os posteriores encontrando os anteriores xa estabelecidos. Certo é que, nese processo, as tribos tupís derrotaron as tribos tapuias que xa habitaban o litoral brasileiro, expulsándoas, entón, para o interior do continente, por volta do ano 1000.

## Notas 
## Véxase tamén 
### Outros artigos 
*Linguas tupís
Linguas tupís

As **linguas tupís** son unha familia de linguas que abrangue unhas 76 linguas faladas en América do Sur, das cales as máis coñecidas son o tupí e o guaraní. É a familia de maior extensión xeográfica en América do Sur, estendéndose dispersamente tanto na Amazonia como na Conca do Prata. Comprende 10 subfamilias, das cales as máis estendidas tanto xeográfica como demograficamente son as linguas tupí-guaranís.

## Notas 
## Véxase tamén 
### Outros artigos 
* Lingua tupí
Aeroporto de East Midlands

O **aeroporto de East Midlands** (IATA: **EMA**, ICAO: **EGNX**) é un aeroporto internacional na rexión inglesa de Midlands do Leste, situado en Leicestershire preto de Castle Donington. Atópase entre as cidades de Derby, Nottingham e Leicester.

O aeroporto de East Midlands estableceuse como un centro de conexións para aeroliñas de baixo custo como Jet2.com e Ryanair e turoperadores como Thomson Airways e serve a unha gran variedade de destinos domésticos e de curto alcance dentro de Europa. Tamén é unha base para BMI Regional, Flybe e Thomas Cook Airlines. O número de pasaxeiros que usaron o aeroporto chegou ao seu pico en 2008 con 5,6 millóns, pero foi baixando ata os 4,6 en 2016, facéndoo o 11º aeroporto máis concorrido do Reino Unido en tráfico de pasaxeiros. É un gran centro de conexións de carga, sendo o segundo maior aeroporto en tráfico de mercaderías do país, tras Londres-Heathrow.

O aeroporto é propiedade do Manchester Airports Group (MAG), o maior operador aeroportuario británico.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Illa Padang, Sumatra

**Illa Padang** (en Indonesio:*Pulau Padang*) é unha illa de Indonesia na costa leste de Sumatra, localizada no estreito de Malaca.

Cunha superficie duns 1109&nbsp;km² é a terceira illa máis grande do seu grupo tralas illas Rantau e Rupat, das que está separada por só uns poucos quilómetros de largo. Padang atópase ao oeste de Sumatra, tendo á illa Merbau ao sueste e ás illas Rantau e Bengkalis ao norte. Padang en dirección de norte a sur, posúe 60&nbsp;km de longo, e 29&nbsp;km de largo e é de superficie plana por completo.

Administrativamente, a illa pertence ao distrito de Padang (Kabupaten) da provincia de Riau, en 2010 tiña 42.118 habitantes. as 15 vilas están situadas preto da costa. A capital é Belitung Teluk.

## Notas
## Véxase tamén
### Outros artigos
### Ligazóns externas
Soiuz 6

**Soiuz 6** foi unha misión espacial tripulada soviética lanzada o 11 de outubro de 1969 mediante un foguete Soiuz 11A511 desde o cosmódromo de Baikonur.

## Características 
Soyuz 6, unha Soiuz  modelo 7K-OK modificada cos cosmonautas Georgi Shonin e Valeri Kubasov a bordo, foi unha nave lanzada para voar en formación coas Soiuz 7 e Soiuz 8 no que sería o primeiro voo simultáneo de tres naves espaciais. Ademais, no módulo orbital levaba un forno para facer experimentos de soldadura no baleiro e microgravedade.

As naves foron lanzadas secuencialmente e atopáronse no espazo, pero un problema na electrónica de todas elas debido a unha remesa de pezas defectuosas impediu o acoplamento entre as Soiuz  7 e 8, que ía ser gravado pola Soiuz  6. O forno a bordo da Soiuz  6 funcionou sen problemas e os experimentos de soldadura foron un éxito. A cápsula tripulada volveu a terra o 16 de outubro de 1969 ás 9:52 GMT.

## Notas 
## Véxase tamén 
### Outros artigos 
*Soiuz 11A511
*Soiuz 7
*Soiuz 8
Pobo seneca

Os **seneca** son un pobo indíxena de fala iroquesa que historicamente vivían ó sur do lago Ontario. Eran o pobo máis occidental das Seis Nacións ou Liga iroquesa (Haudenosaunee) en Nova York antes da Revolución Americana.

No século XXI, máis de 10&nbsp;000 seneca vivían nos Estados Unidos, con tres tribos federalmente recoñecidas. Dúas no estado de Nova York: a Nación Seneca de Nova York, con dúas reservas indias no oeste do estado preto de Buffalo; e a Banda Tonawanda dos Seneca. A Nación Seneca-Cayuga atópase en Oklahoma, onde os seus devanceiros recolocados dende Ohio durante a deportación dos indios. Arredor de 1&nbsp;000 seneca viven no Canadá, preto de Brantford, Ontario, na Reserva das Seis Nacións. Son descendentes dos seneca que se asentaron alí despois da Revolución Americana, xa que foron aliados dos ingleses e foron obrigados a ceder moitas das súas terras.

## Notas 
## Véxase tamén 
### Outros artigos 
* Pobos indíxenas de América
* Guerras dos Castores
Royal Air Maroc

**Royal Air Maroc** (lingua árabe|árabe]]: الخطوط الملكية المغربية‎‎, *al-Khuṭūṭu l-Malikiyyatu l-Maghribiyyah*, literalmente Liñas Reais Marroquís ou Aeroliñas Reais Marroquís; bérber: ⴰⵎⵓⴷⴷⵓ ⵓⴳⴻⵏⵏⴰ ⴰⴳⴻⵍⴷⴰⵏ ⵓⵎⴻⵔⵔⵓⴾ, *Amuddu Ugenna Ageldan Umerruk, MGGM*), coñecida comunmente como **RAM**, é a aeroliña nacional de Marrocos, ademais de ser a máis grande do país. RAM pertence na súa totalidade ao goberno de Marrocos e ten a súa sede no aeroporto de Casablanca-Anfa. Dende a súa base no aeroporto de Casablanca-Mohammed V, a compañía opera unha rede doméstica, rutas regulares internacionais cara África, Europa, Asia e América, e voos chárter ocasionais.

## Frota 
A frota de Royal Air Maroc está formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Lingua seneca

A **lingua seneca** (en seneca, ''onödowá'ga* ou *onötowá'ka:*) é unha lingua iroquesa falada polo pobo seneca, un dos seis pobos da Liga Iroquesa. No ano 2013, estaba en marcha un programa activo de revitalización da lingua. O seneca está clasificado como en perigo severo polo Libro Vermello das Linguas Ameazadas da UNESCO.

## Revitalización lingüística
En 1998, fundouse a Seneca Faithkeepers School como escola para ensinar ós nenos a lingua e as tradicións seneca durante cinco días á semana. En 2010, a profesora de seneca de K-5 Anne Tahamont recibiu o recoñecemento polo seu traballo cos estudantes na Escola de Silver Creek e na documentación lingüística, presentando *Documenting the Seneca Language' using a Recursive Bilingual Education Framework* na Conferencia Internacional de Documentación e Conservación de Linguas (ICLDC).

En 2013, celebrouse o primeiro acontecemento deportivo público en seneca cando os estudantes da escola de secundaria foron os encargados de anunciar un partido de lacrosse.

## Notas 
## Véxase tamén 
### Bibliografía 
*Chafe, Wallace L. 1963. *Handbook of the Seneca Language.* New York State Museum and Science Service. (Bulletin No. 388). Albany, N.Y. Reprinted 2007, Toronto: Global Language Press, .
*Chafe, Wallace L. 1997, "Sketch of Seneca, an Iroquoian Language", in *Handbook of North American Indians, Volume 17: Languages'', pp.&nbsp;551–579, Goddard, Ives and Sturtevant, William C. (Editors), Smithsonian Institution, .
José Randolfe Vilariño

**Xosé Randolfe Vilariño**, nado en Quintá do Monte (Pradeda, Carballedo) o 25 de xaneiro de 1960, é un pintor galego.

## Traxectoria 
Entre 1984 e 1989 estudou Artes Aplicadas, especialidade de esmalte, na Escola Mestre Mateo de Santiago de Compostela. Realizou viaxes de formación a París e Florencia e tamén fixo estudos de Xeografía e Historia e de Enxeñería Técnica Forestal.  A súa pintura é froito dunha ampla mestizaxe, na que se atopan contribucións do expresionismo, surrealismo, nova figuración, arte pop etc... Tamén realizou incursións na escultura.

Segundo Ramón Rodríguez Porto 

Xosé Randolfe Vilariño é gandeiro, foi concelleiro do PSOE en Carballedo e tamén Secretario Xeral de Unións Agrarias no Sur de Lugo.

Forma parte da galería de personaxes ilustres de Carballedo.

[miniatura|A carón de [Ramón Rodríguez Porto e Iñaki Castiñeira Alemany en Chantada]]

## Exposicións 
* En 1987 participou como convidado na Bienal de Esmalte de Limoges (Francia) na sección de novas tendencias na arte do esmalte (fóra de concurso).
* En 1989 participou en *Artistas en Compostela*, Casa da Conga, Sala de Exposicións da Universidade de Santiago de Compostela 
* En 2000, *Olladas*, exposición itinerante da Consellería de Cultura nas catro capitais galegas 
* En 2010, *Traballos de outono* no Saviñao, Lugo 
* En 2010, *Pinturas de Randolfe Vilariño*, Casa da Cultura de Chantada 
* En 2013, participa na exposición colectiva *Creacións interiores: artistas da Ribeira Sacra,* no Centro do Viño de Monforte de Lemos 
* En 2014, exposición na Galería Tony Ferrer de Ourense 
* En 2017, *Escolma*, Museo Provincial de Lugo:
* En 2018, *Última obra*, Círculo do Saviñao
* En 2023, *Última obra*, Círculo do Saviñao (novos cadros de 2022 e 2023) -En Escairón-

## Publicacións 
* *Olladas*. Xunta de Galicia, 1999. 62 pp. ISBN 978-8445326565

## Notas 
## Véxase tamén 
### Bibliografía 
* 
### Ligazóns externas 
* 20px Exposición Artistas da Ribeira Sacra
* 20px Exposición Escolma de Xosé Randolfe Vilariño
* 20px "Última obra" de Raldolfe Vilariño (2018)
Aeroporto de Atenas-Eleftherios Venizelos

O **aeroporto de Atenas-Eleftherios Venizelos** (IATA: **ATH**, ICAO: **LGAV**) é o principal aeroporto internacional da cidade de Atenas e da rexión de Ática. É o aeroporto máis concorrido de Grecia e serve de centro de conexións e base principal para Aegean Airlines ademais doutras aeroliñas gregas. No ano 2016 pasaron polas súas instalacións un total de 20 017 530 pasaxeiros, sendo o 28º aeroporto máis concorrido de Europa.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Illa Wales

**Illa Wales** (en inuktitut: **Shartoo**; anteriormente **Illa Príncipe de Wales**) é unha das illas árticas canadenses deshabitadas na rexión de Qikiqtaaluk, en Nunavut. Situada na península de Melville, a illa está situada na baía Committee no golfo de Boothia occidental. Ten unha superficie de 1.137&nbsp;km².
 
Chamada Príncipe de Wales polo explorador ártico escocés, Dr. John Rae, acurtouse máis adiante á Illa Wales.

## Notas 
## Véxase tamén 
### Outros artigos 
* Illas Árticas do Canadá
Castelo de Sant'Angelo

[miniatura|250px|Castelo de Sant'Angelo dende a ponte. No máis alto do castelo hai unha estatua do [arcanxo Miguel, que é quen lle dá o nome ó edificio.]]
O **Mausoleo de Hadriano**, máis coñecido como '''Castelo de Sant'Angelo'*&nbsp;(en ) é un edificio en forma de torre cilíndrica que se ergue no Parco Adriano, na cidade de Roma, a pouca distancia da Cidade do Vaticano. Nun principio foi encargado polo emperador romano Hadriano como un mausoleo para el e a súa familia. O edificio foi posteriormente empregado polos papas como fortaleza e castelo, e no presente é un museo. O castelo foi outrora o máis alto edificio de Roma.

Comezado polo emperador Hadriano no ano 135 para ser o seu mausoleo persoal e familiar, foi rematado por Antonino Pío en 139. O monumento, erguido con pedra de travertino, estaba engalanado no seu punto máis alto por unha cuadriga en bronce guiada polo emperador Hadriano. O edificio cambiou de uso moi axiña e converteuse nun edificio militar. Integrouse á Muralla Aureliana en 403.
miniatura|Mole Adrianorum: aproximación mediante simulación dixital da súa posible aparencia orixinal.

O actual nome do castelo data do ano 590, durante unha gran epidemia de peste que golpeou a cidade de Roma. O papa da época, Gregorio I, viu ó Arcanxo Miguel sobre o cumio do castelo que envainaba a súa espada significando a fin da epidemia. Para conmemorar a aparición, a estatua dun anxo coroa o edificio (primeiro unha estatua en mármore de Raffaello da Montelupo, e dende 1753 unha de bronce de Pierre van Verschaffelt sobre un debuxo de Bernini).

miniatura|San Miguel Arcanxo segundo a lenda da súa aparición.
Dende 1277, o castelo está conectado coa Cidade do Vaticano por un corredor fortificado, chamado *Passetto'', duns 800 metros de lonxitude. A fortaleza foi o refuxio do Papa Clemente VII durante o asedio e saqueo de Roma no ano 1527, que levaron a cabo as tropas do rei Carlos I de España, emperador Sacro Imperio Romano Xermánico.

## Notas 
## Véxase tamén 
### Ligazóns externas 
* Páxina oficial
Swiss Global Air Lines

**Swiss Global Air Lines** (ata febreiro de 2015 *Swiss European Air Lines*) é unha aeroliña suíza que é subsidiaria de Swiss International Air Lines. Ao igual que a súa compañía nai, Swiss Global forma parte da alianza Star Alliance. Ten a súa sede legal en Basilea; a súa oficina principal física atópase no aeroporto de Zürich.

Swiss Global Air Lines opera voos regulares en nome e coa imaxe corportativa da súa compañía nai Swiss International a cidades europeas e a algúns destinos de lecer dende o aeroporto de Zürich, ademais de voar algunhas das súas rutas de longa distancia.

## Frota 
En maio de 2017 a frota de Swiss Global Air Lines estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Illa Vanier

**Illa Vanier** é unha das illas árticas canadenses en Nunavut, Canadá. Ten unha superficiea de 1.126&nbsp;km², con 53&nbsp;km. de longo e 35&nbsp;km de largo. Ao norte, a través do estreito de Arnott, está a illa Cameron, e ao sur, a través do estreito Pearse, é a illa Massey.

O primeiro avistamento coñecido da illa foi polo Robert D. Aldrich in 1851, pero a súa natureza insular non foi demostrada ata a década dos 50.

Adam Range alcanza elevacións de máis de 220 metros.

## Notas
## Véxase tamén
### Outros artigos
* Illas da Raíña Isabel
* Illas Árticas do Canadá

### Ligazóns externas
* Vanier Island in the Atlas of Canada - Toporama; Natural Resources Canada
Transavia

**Transavia** é unha aeroliña de baixo custo neerlandesa. É subsidiaria e pertence na súa totalidade a KLM, e polo tanto forma parte do grupo Air France-KLM. A súa base principal atópase no aeroporto de Ámsterdam-Schiphol e tamén ten bases no aeroporto de Rotterdam-A Haia, no aeroporto de Múnic e no aeroporto de Eindhoven. Transavia ten a Transavia France como a súa subsidiaria francesa.

## Frota 
En xullo de 2017 a frota de Transavia (sen contar con Transavia France) estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
A idade da inocencia

**A idade da inocencia** pode referirse a:

* ***A idade da inocencia***, novela de Edith Wharton.
* ***A idade da inocencia***, filme dirixido por Martin Scorsese.
Verbo da teoría da relatividade restrinxida e xeral

***Verbo da teoría da relatividade restrinxida e xeral***  (en alemán ***Über die spezielle und die allgemeine Relativitätstheorie***) empezou como un papel curto e foi finalmente publicado como libro escrito por Albert Einstein coa finalidade de dar, segundo o seu propio prefacio, "unha visión exacta da teoría da relatividade a eses lectores que, dende un punto de vista científico e filosófico xeral, están interesados na teoría, pero non están familiarizados co aparato matemático da física teórica".

Foi primeiro publicado en alemán en 1916 e máis tarde traducido ao inglés en 1920. Está dividido en 3 partes, a primeira trata a relatividade especial, a segunda trata a relatividade xeral e a terceira trata consideracións no universo como un todo. Houbo varias versións publicadas desde o orixinal de 1916, a máis tardía en decembro de 2011. O traballo foi etiquetado como único xa que dá ós lectores unha idea dos pensamentos dunha das mentes máis grandes do século XX.

## Notas 
## Véxase tamén
### Ligazóns externas 
*
* Relativity: The Special and General Theory. Audiolibro en dominio público en LibriVox
* Albert Einstein (2000), *Relativity: The Special and General Theory*, Nova York: Bartleby.com